మొగదిషు: సోమాలియా రాజధాని మొగదిషులో భారీ బాంబు పేలుడు సంభవించింది. ఈ ఘటనలో 231 మంది మరణించగా 275 మంది తీవ్రంగా గాయపడ్డారు. ఆఫ్రికా దేశాల్లో జరిగిన అతిపెద్ద బాంబు దాడి ఇదే కావడం గమనార్హం.ఆసుప్రతిలో ఉన్న చాలా మృతదేహాలను ఇంకా గుర్తించాల్సి ఉందని అధికారులు తెలిపారు. పేలుడు దాటికి చాలామంది మృతదేహాలు కాలిపోయి గుర్తించలేనంతగా మారిపోయాయని వైద్యులు తెలిపారు. రద్దీ బజారులో ఉగ్రవాదులు ట్రక్కు బాంబు పేల్చినట్టు తెలుస్తోంది. మృతుల సంఖ్య అంతకంతకూ పెరుగుతోంది. మాటలకు కూడా అందనంత ఘోరం జరిగిందని అధికారులు చెబుతున్నారు. చాలామంది కుటుంబాలకు కుటుంబాలనే పోగొట్టుకుని కన్నీరు మున్నీరుగా రోదిస్తున్నారు. అధ్యక్షుడు మొహమ్మద్ అబ్దుల్లాహి దేశంలో మూడు రోజుల సంతాప దినాలను ప్రకటించారు. క్షతగాత్రులకు రక్తదానం చేయాల్సిందిగా ప్రజలను కోరారు. ప్రజలందరూ స్వచ్ఛందంగా కదిలివచ్చి రక్త దానం చేయాలని పిలుపునిచ్చారు. కాగా, శిథిలాల కింద చిక్కుకున్న వారిని రక్షించేందుకు రెస్క్యూ సిబ్బంది గాలిస్తున్నారు.ఆల్-ఖాయిదాతో సంబంధాలున్న అల్-షబాబ్ ఉగ్రవాద సంస్థే ఈ ఘాతుకాని పాల్పడి ఉంటుందని సోమాలియా ప్రభుత్వం అనుమానిస్తోంది. వారికి ప్రజల ప్రాణాలంటే లెక్కలేదని, తల్లులు, తండ్రులు, పిల్లలను పొట్టనపెట్టుకున్నారని ప్రధాని హసన్ అలీ ఖైరే ఆవేదన వ్యక్తం చేశారు. రద్దీ ప్రదేశాన్ని ఎంచుకుని వారు ఈ ఘాతుకానికి పాల్పడ్డారని అన్నారు.
mogadishu: somalia rajadhani mogadishulo bhari baambu peludu sambhavinchindi. ee ghatanalo 231 mandi maraninchagaa 275 mandi teevramgaa gayapaddaru. africa deshaallo jarigina atipedda baambu daadi ide kaavadam gamanarham.aasupratilo unna chala mrutadehaalanu inka gurtinchalsi undani adhikaarulu telipaaru. peludu daatiki chaalaamandi mrutadehaalu kalipoi gurtinchalenantagaa maaripoyaayani vaidyulu telipaaru. raddi bajaarulo ugravaadulu trakku baambu pelchinattu telustondi. mrutula sankhya antakantakuu perugutondi. maatalaku kuudaa andananta ghoram jarigindani adhikaarulu chebutunnaru. chaalaamandi kutumbaalaku kutumbaalane pogottukuni kanneeru munneerugaa rodistunnaru. adhyakshudu mohammad abdullahi desamlo moodu rojula santaapa dinaalanu prakatinchaaru. kshatagaatrulaku raktadaanam cheyalsindiga prajalanu koraru. prajalandaruu swachchandamgaa kadilivacchi rakta daanam cheyalani pilupunicchaaru. kaga, sithilaala kinda chikkukunna vaarini rakshinchenduku rescue sibbandi gaalistunnaaru.al-khaayidaato sambandhaalunna all-shabab ugravaada samsthe ee ghaatukaani palpadi untundani somalia prabhutvam anumaanistoondi. vaariki prajala praanaalante lekkaledani, tallulu, tandrulu, pillalanu pottanapettukunnar pradhaani hasan aly khaire aavedana vyaktam chesaru. raddi pradesaanni enchukuni vaaru ee ghaatukaaniki paalpaddaarani annaru.